2015. aasta iluuisutamise maailmameistrivõistlused

2015. aasta iluuisutamise maailmameistrivõistlused toimusid 23.–29. märtsini 2015 Hiinas Shanghais. Esimesel kahel päeval toimusid ametlikud treeningud, võistlusprogramm algas 25. märtsil. Võisteldi neljal alal: jäätants, paarissõit, naiste üksiksõit ja meeste üksiksõit. Jäätantsus tuli maailmameistriks Prantsusmaa paar Gabriella Papadakis ja Guillaume Cizeron, paarissõidus Kanada paar Meagan Duhamel ja Eric Radford, naiste üksiksõidus Venemaa sportlane Jelizaveta Tuktamõševa ja meeste üksiksõidus Hispaania sportlane Javier Fernández. Eestit esindasid seekordsetel võistlustel vaid jäätantsijad Irina Štork ja Taavi Rand, kes said lühikavas 48,04 punkti ega pääsenud esitama vabakava. Kokkuvõttes jäid nad 23. kohale. Eestis kandsid võistlusi üle ajalehe Postimees veebiportaal ja Tallinna Televisioon. Hiina sai 2015. aasta maailmameistrivõistluste korraldamise õiguse 2012. aastal. Tegemist oli esimese korraga, mil iluuisutamise maailmameistrivõistlused leidsid aset Hiinas. Võistlused toimusid aastatel 2008–2010 ehitatud vee- ja jääspordikeskuses "Shanghai Oriental", mis mahutab kuni 18 000 pealtvaatajat. 2015. aasta maailmameistrivõistlustel said osaleda iluuisutajad, kes esindasid Rahvusvahelise Uisuliidu liikmesriike ja olid 1. juuliks 2014 saanud vähemalt 15-aastaseks. Riikide uisuliidud said kehtestada võistlejatele täiendavaid kriteeriume, kuid Rahvusvaheline Uisuliit sätestas minimaalse tehniliste elementide punktisumma, mille potentsiaalsed võistlejad pidid koguma vähemalt ühel maailmameistrivõistlustele eelnenud rahvusvahelisel võistlusel (kas viimasel või eelviimasel hooajal). Seejuures võis lühikava ja vabakava punktid koguda eri võistlustel. Vastavalt 2014. aasta maailmameistrivõistluste tulemustele kehtestati Rahvusvahelise Uisuliidu liikmesriikidele võistlusalade kaupa võistlejate piirarv, mis võis ulatuda sõltuvalt alast 1–3 võistleja või võistluspaarini. Mehed esitasid oma lühikava 27. märtsil ja vabakava 28. märtsil 2015. Naised esitasid lühikava 26. märtsil ja vabakava 28. märtsil 2015. Paarissõitjad esitasid lühikava 25. märtsil ja vabakava 26. märtsil 2015. Jäätantsijad esitasid lühikava 25. märtsil ja vabakava 27. märtsil 2015. Allpool toodud tabelis on esitatud 2015. aasta maailmameistrivõistluste medalijaotus riikide lõikes: Rahvusvaheline Uisuliit pani välja auhinnafondi kogusummas 710 000 USA dollarit. Üksiksõidu esimesed kolm kohta said vastavalt 45 000, 27 000 ja 18 000 dollarit, jäätantsu ja paarissõidu esimesed kolm kohta vastavalt 67 500, 40 500 ja 27 000 dollarit. ISU World Figure Skating Championships 2015 (ametlik veebileht, vaadatud 31.03.2015) ISU World Championships 2015 ISU Results (vaadatud 30.03.2015) ISU World Championships 2015: Ice Dance International Skating Union (vaadatud 30.03.2015) Iluuisutamise MM Postimees Sport (vaadatud 30.03.2015) Teleleht, 23.–29. märts 2015 Eesti telesaadete arhiiv: 26.03.2015 Kava.ee (vaadatud 30.03.2015) ISU Communication No. 1742: Decisions of the ISU Council International Skating Union, 27.06.2012 (vaadatud 30.03.2015) ISU World Figure Skating Championships 2015 - Preview International Skating Union, 22.03.2015 (vaadatud 30.03.2015) ISU World Figure Skating Championships 2015: Announcement (vaadatud 30.03.2015) ISU World Championships 2015: Men International Skating Union (vaadatud 30.03.2015) ISU World Championships 2015: Ladies International Skating Union (vaadatud 30.03.2015) ISU World Championships 2015: Pairs International Skating Union (vaadatud 30.03.2015) Buckland and Coomes withdraw from World Championships due to illness National Ice Skating Association, 19.03.2015 (vaadatud 30.03.2015) ISU World Figure Skating Championships 2015 ISU Results (vaadatud 30.03.2015) WFSC 2015: Men – Short Program ISU Results (vaadatud 31.03.2015) WFSC 2015: Men – Free Skating ISU Results (vaadatud 31.03.2015) WFSC 2015: Ladies – Short Program ISU Results (vaadatud 31.03.2015) WFSC 2015: Ladies – Free Skating ISU Results (vaadatud 31.03.2015) WFSC 2015: Pairs – Short Program ISU Results (vaadatud 31.03.2015) WFSC 2015: Pairs – Free Skating ISU Results (vaadatud 31.03.2015) WFSC 2015: Ice Dance – Short Dance ISU Results (vaadatud 31.03.2015) WFSC 2015: Ice Dance – Free Dance ISU Results (vaadatud 31.03.2015) ISU World Figure Skating Championships 2015 (ingliskeelne ametlik veebileht, vaadatud 31.03.2015)